《太平》
明代·孙承恩

长原转高岗，径路石硗确。江流相回环，山势亘绵络。

入城人迹稀，白画闭寂寞。公馆草树荒，饥乌下庭啄。

椎髻女妇丑，短衽赤双脚。扶携趁朝墟，白发裹青箬。

陆行多豺虎，水行多鲛鳄。惨惨客子情，触目风景恶。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。